**ŠIAULIŲ LOPŠELIS-DARŽELIS „SIGUTĖ“, kodas 190525130**

PATVIRTINTA

 Šiaulių lopšelio-darželio „Sigutė“

 direktoriaus 2021 m. gruodžio 23 d.

 įsakymu Nr. V-193 (1.3)

**2022–2024 METŲ STRATEGINIS VEIKLOS PLANAS (19)**

**I SKYRIUS**

 **VEIKLOS KONTEKSTAS**

Šiaulių lopšelis-darželis „Sigutė“ (toliau – lopšelis-darželis) yra Šiaulių miesto savivaldybės biudžetinė įstaiga, kurioje teikiamos kokybiškos ugdymo ir ugdymosi paslaugos vaikui ir šeimai.

Lopšelis-darželis savo veiklą grindžia Lietuvos Respublikos Konstitucija, Lietuvos Respublikos švietimo, biudžetinių įstaigų įstatymais, Lietuvos Respublikos civiliniu kodeksu, Lietuvos Respublikos darbo kodeksu, Vaiko teisių konvencija, Lietuvos Respublikos Vyriausybės nutarimais, Švietimo, mokslo ir sporto ministerijos teisės aktais, Valstybine švietimo strategija 2013–2022 metams, Šiaulių miesto strateginiu plėtros planu, Šiaulių miesto savivaldybės tarybos priimamais sprendimais, kitais švietimui aktualiais dokumentais ir lopšelio-darželio nuostatais.

Lopšelis-darželis yra atskaitingas savininko teises ir pareigas įgyvendinančiai institucijai – Šiaulių miesto savivaldybės tarybai. Šiaulių miesto savivaldybės taryba 2016 m. rugpjūčio 25 d. sprendimu Nr. T-325 patvirtino 2015–2024 metų Šiaulių miesto strateginį plėtros planą. Šio plano pagrindu parengtas Šiaulių miesto savivaldybės 2021–2023 metų strateginis veiklos planas. Įgyvendinant Šiaulių miesto savivaldybės 2021–2023 metų strateginio veiklos plano tikslą, parengtas Šiaulių lopšelio-darželio „Sigutė“ 2021–2023 metų strateginis veiklos planas. Lopšelio-darželio vizija – užtikrinti pozityvią ir skatinančią ugdytis aplinką, kurioje kiekvienam vaikui sudaroma galimybė pajusti sėkmę.

Lopšelio-darželio misija – padėti kvalifikuotai ugdyti vaiką per ugdymo programą ir didelę mokymosi priemonių pasiūlą; puoselėti kiekvieno vaiko unikalius gebėjimus per jaukią aplinką, vaizduotę žadinančius žaidimus, prasmingą, kryptingą darbą bei patirtį menuose, gamtoje ir bendruomenėje.

Šiuo metu lopšelį-darželį lanko 103vaikai, įstaigoje veikia 6 ikimokyklinio amžiaus ugdymo grupės: 1 lopšelio, 2 ikimokyklinio amžiaus grupės, 2 skirtingo amžiaus ir 1 priešmokyklinio ugdymo grupė. Lopšelyje-darželyje sudarytos sąlygos ugdytis vaikams nuo gimimo iki vienerių metų.

Lopšeliui-darželiui yra patvirtinti 32,25etatai, iš jų – 15,5 etato finansuojama iš dviejų šaltinių (mokymo lėšų ir savivaldybės lėšų).

Lopšelyje-darželyje dirba 30 darbuotojų, iš jų – 16 pedagogų (direktorius, direktoriaus pavaduotojas ugdymui, 10 ikimokyklinio ugdymo auklėtojų,1 priešmokyklinio ugdymo pedagogas, 1 meninio ugdymo mokytojas, 1 logopedas ir 1 socialinis pedagogas darbą pradės gruodžio 10 d.), kitų švietimo įstaigos darbuotojų – 14.

Pedagogai yra atestuoti: 3 įgiję auklėtojo metodininko kvalifikaciją, 5 pedagogai turi vyresniojo auklėtojo kvalifikacinę kategoriją, 1 pedagogas vyresniojo logopedo kvalifikacinę kategoriją, 1 pedagogas vyresniojo muzikos mokytojo kvalifikacinę kategoriją. 3 auklėtojai ir vienas socialinis pedagogas įgyti aukštesnės kvalifikacinės kategorijos negali dėl reikiamo darbo stažo.

Kasmet pedagogai tobulina savo kvalifikaciją kursuose ir seminaruose. 2021 metais dalyvauta nuotoliniuose seminaruose, konferencijose. Reguliarus pedagogų kvalifikacijos kėlimas, bendravimas su kitų Lietuvos savivaldybių ikimokyklinėmis įstaigomis ir darbo patirties sklaida padeda efektyvinti teikiamų paslaugų kokybę.

Nepedagoginiams darbuotojams sudaroma galimybė kelti kvalifikaciją, nepriklausomai nuo užimamų pareigų. Su kiekvienu asmeniškai aptariama metinės veiklos vertinimo pokalbio metu.

Atnaujintos edukacinės aplinkos: įsigyta naujų ugdymosi priemonių vaikų ugdomajai veiklai organizuoti, STEAM veikloms organizuoti, atnaujintos 2 lauko žaidimų aikštelės (įsigyti įrenginiai, atitinkantys žaidimo aikštelių saugumo reikalavimus).

Yra parengti 3 investicinių projektų aprašymai: Žaidimo aikštelių modernizavimui, Krepšinio aikštelės modernizavimui ir Teritorijoje esančių pėsčiųjų takų ir įvažiavimo dangos keitimo.

Dėl Covid 19 situacijos nebuvo plėtotas tarpinstitucinis bendradarbiavimas su neformaliojo švietimo tiekėjais, nevyko bendradarbiavimas SKU modelio įgyvendinime.

Lopšelis-darželis savo veiklą planuoja rengdamas ir įgyvendindamas: trejų metų strateginį veiklos planą; metinį veiklos planą; mėnesinius veiklos planus; grupių metinius ugdomuosius planus, vaikų ugdymo savaitinius planus. Ugdymas organizuojamas įgyvendinant ikimokyklinio ugdymo programą „Vaikystės sodas“, kurioje integruotas ir ugdymo modelis „Vaiko esminių gebėjimų ugdymas kompetencijų centruose“, STEAM veiklos. Dvejose ikimokyklinio amžiaus grupėse integruota socialinių-emocinių įgūdžių programa „Kimochi“. Taip pat yra vykdoma programa „Zipio draugai“, ankstyvojo užsienio kalbos mokymo programa „Vokiečių kalba su Hans Hase priešmokyklinėje grupėje“.

Visa bendruomenė nuosekliai kuria lopšelio-darželio eksterjerą, teikia idėjas visuotinių susirinkimų metu ir rodo iniciatyvą edukacinėms teritorijos erdvėms bei žaidimų aikštelėms transformuoti, siekiant konkrečių vaikų veiklų ir projektų organizavimui.

Lopšelio-darželio veiklos (įsi)vertinimo koordinavimo komanda, pagal patvirtintą planą vertina lopšelio-darželio veiklos kokybę. Parengtas lopšelio-darželio veiklos kokybės (įsi)vertinimo organizavimo modelio priedas ir organizuotas įstaigos veiklos kokybės (įsi)vertinimas. Atliktas 2 srities „Ugdymas ir patirtys“ ( rodikliai: 2.1. Ugdymo planavimas; 2.2. Ugdytinių patirtys ir 2.3. Pedagogo vadovavimas) (įsi)vertinimas ir komandos pateiktos išvados ir rekomendacijos tikslingai panaudojamos planuojant lopšelio-darželio veiklą. Didelis dėmesys skiriamas veiklos įsivertinimui, kuris padeda numatyti veiklos kokybės gerinimo gaires. Finansų kontrolė vykdoma pagal lopšelio-darželio direktoriaus patvirtintas finansų kontrolės taisykles. Lopšelio-darželio finansinę veiklą kontroliuoja Valstybės kontrolės įgaliotos institucijos ir Šiaulių miesto savivaldybės įgalioti asmenys. Veiklą prižiūri Šiaulių miesto savivaldybės administracijos Žmonių gerovės ir ugdymo departamento Švietimo skyrius.

**SSGG analizė**

|  |  |
| --- | --- |
| **Stipriosios pusės** | **Silpnosios pusės** |
| 1. Renovuotas bei modernizuotas lopšelio-darželio pastatas –patrauklus miesto bendruomenei, auginančiai ikimokyklinio amžiaus vaikus. 2. Organizuojamas ugdymas vaikams nuo gimimo iki vienerių metų.3. Plėtojama projektinė veikla su socialiniais partneriais, orientuojantis į profesinį ugdymą.4. Kūrybiškai vykdomas į vaiką ir jo poreikius bei individualią pažangą orientuotas ugdymas.5. Teikiamas nemokamas neformalusis ugdymas visiems lopšelio-darželio vaikams, įgyvendinant edukacinę programą „Muzikos garsai“.6. Ugdymo programos „Vaiko esminių gebėjimų ugdymas kompetencijų centruose“ integravimas į lopšelio-darželio ikimokyklinio ugdymo programą „Vaikystės sodas“. | 1. Vidaus patalpų trūkumas stabdo neformaliojo ugdymo paslaugos teikimą išorės neformaliojo švietimo programų įgyvendinimui.2. Teritorijoje esančių pėsčiųjų takų nesaugi danga.3. Specialiųjų ugdymosi poreikių turinčių vaikų švietimo pagalbos teikimas dėl kintančio vaikų skaičiaus.4. Trūksta edukacinėms lauko erdvėms tikslinių įrenginių. 5. Sudarytos sąlygos robotikos būrelio veikloms vykdyti, tačiau dėl pandemijos ribojimų nevykdomos. |
| **Galimybės** | **Grėsmės** |
| 1. Bendradarbiavimo plėtojimas su socialiniais partneriais SKU modelio įgyvendinime. 2. Edukacinių lauko erdvių plėtojimas patyriminiam ugdymui (STEAM), sveikatinimo veikloms organizuoti. 3. Skaitmeninių pedagogų kompetencijų tobulinimas ir dalyvavimas „eTwinning“ platformoje su ikimokyklinių ugdymo įstaigų projektais. | 1. Parengtų investicinių projektų įgyvendinimui neskiriamos lėšos.2. Pedagogų ir švietimo pagalbą teikiančių specialistų trūkumas. |

Lopšelio-darželio veikla finansuojama iš savivaldybės ir valstybės biudžeto lėšų pagal asignavimų valdytojo patvirtintą sąmatą. Papildomos lėšos gaunamos iš specialiųjų programų, rėmėjų ir gyventojų metinio pajamų mokesčio. Finansinių išteklių racionalus naudojimas įgalina nuolat atnaujinti ugdymo(si) priemones bei aplinkas; įrengti naujas edukacines erdves lauko teritorijoje; įsigyti IKT darbui bei ugdymo procesui organizuoti; atlikti patalpų remonto darbus bei atnaujinti virtuvės įrangą.

2022 m. planuojama tęsti edukacinių lauko erdvių atnaujinimą, orientuojantis į vaikų fizinio aktyvumo skatinimą ir į STEAM veiklas orientuoto ugdymo vykdymą.

Žaidimo aikštelėse išlieka aktualus jų modernizavimo klausimas – reikia saugios guminės dangos krepšinio aikštelėje, žaidimų aikštelėse , įvairios edukacinės įrangos, skirtos ugdytis lauke ir edukacinėms bei kompetencijų centrų veikloms organizuoti skirtų lauko pavėsinių ir suoliukų.

Siekdami užtikrinti visapusišką ir šiuolaikišką ugdymą skatiname lopšelio-darželio bendruomenės kūrybiškumą, savarankiškumą ir atsakomybę.

**II SKYRIUS**

**01 TIKSLAS. IKIMOKYKLINIO IR PRIEŠMOKYKLINIO AMŽIAUS VAIKŲ UGDYMO POREIKIŲ TENKINIMAS**

| **Rezultato vertinimo kriterijaus pavadinimas ir mato vienetas** | **2021-ųjų****metų** | **2022-ųjų metų** | **2023-ųjų metų** | **2024-ųjų** **metų** |
| --- | --- | --- | --- | --- |
| 1. Pasiekta ugdytinių pažanga visose ugdymosi srityse (%). | 100 | 100 | 100 | 100 |
| 2. Savalaikis švietimo pagalbos vaikui, kuriam nustatyti specialieji ugdymosi poreikiai, teikimas: 2.1. logopedo etato skaičius (et.);2.2. socialinio pedagogo etato skaičius (et.);2.3. specialiojo pedagogo etato skaičius (et.). | 10,5– | 1,250,50,25 | 1,2510,25 | 1,2510,25 |
| 3. Įgyvendinti projektai ir programos (vnt.). | 9 | 9 | 10 | 10 |
| 4. Įsigytos IT priemonės (vnt.). | 2 | 2 | 2 | 2 |
| 5. Pedagogų kvalifikacijos tobulinimas (mokymų sk.). | 3 | 3 | 3 | 3 |

**III SKYRIUS**

1. **TIKSLUI ĮGYVENDINTI SKIRTI UŽDAVINIAI IR PRIEMONĖS**

**01.01. Uždavinys. Vykdyti ikimokyklinį ir priešmokyklinį ugdymą, užtikrinant sistemingą ir veiksmingą pagalbą kiekvienam vaikui.**

Dirbant pagal patvirtintas ugdymo programas, siektina taikyti pažangius ugdymo metodus ir šiuolaikines technologijas. Valstybinėje švietimo 2013–2022 metų strategijoje iškelti tikslai Lietuvos švietimui sietini su nauja koncepcija dėl mokytojų mokymo. Siekiant kelti visų darbuotojų kvalifikaciją, sistemingai organizuojami kvalifikacijos kėlimo renginiai.

Įgyvendinti šį uždavinį siekiama vykdant ugdymo proceso organizavimą pagal ikimokyklinio ugdymo programą „Vaikystės sodas“, Priešmokyklinio ugdymo bendrąją programą.

Lopšelyje-darželyje veikia Vaiko gerovės komisija, kuri siekia vaiko problemų išsiaiškinimo, savalaikės švietimo pagalbos suteikimo ir užtikrina prevencinių priemonių įgyvendinimą. Lopšelyje-darželyje teikiama logopedo ir socialinio pedagogo pagalba. Planuojamas sistemingas ir veiksmingas švietimo pagalbos teikimo organizavimas: numatyta didinti socialinio pedagogo etatą ir pagal poreikį – specialiojo pedagogo 0,25 etato papildymas.

Skiriant lėšas ugdymui ir ugdymosi aplinkai finansuoti, užtikrinamas ikimokyklinio ir priešmokyklinio ugdymo vykdymas, siekiant kiekvieno vaiko asmeninės ūgties.

**Priemonės:**

01.01.01. Ikimokyklinio ugdymo programos „Vaikystės sodas“ įgyvendinimas.

Skiriamas finansavimas vaikų ugdymo ir ugdymo(si) aplinkos išlaikymui 2 ankstyvojo amžiaus ir 3 ikimokyklinio amžiaus grupėms.

01.01.02. Priešmokyklinio ugdymo bendrosios programos įgyvendinimas.

Skiriamas finansavimas vaikų ugdymo ir ugdymo(si) aplinkos išlaikymui 1 priešmokyklinio amžiaus grupei (nuo 2021 m. rugsėjo mėn.).

01.01.03. Pedagogų kvalifikacijos tobulinimas.

Atsižvelgiant į asmeninius pedagogų kvalifikacijos tobulinimo poreikius, vykstant į mokymus, mokantis nuotoliniu būdu bei mokantis darbo vietoje.

**01.02. Uždavinys. Tikslingai gerinti ugdytinių pasiekimus.**

Sėkmingam ugdymo proceso organizavimui užtikrinti reikalingas finansavimas, itin svarbios asmeninės pedagogo savybės, motyvacija, noras tobulėti bei gebėjimas žinomus ugdymo(si) metodus pritaikyti inovatyviai, siekiant išsiaiškinti vaiko poreikius ir gerinti jo individualius pasiekimus.

Skatinama neformaliojo švietimo paslaugų plėtra: lygiagrečiai įgyvendinant lopšelio-darželio pedagogų parengtas bei direktoriaus patvirtintas programas, STEAM ugdymą, integruojami ir kiti pedagogų parengti projektai, programos (motyvuojanti ankstyvojo užsienio kalbos mokymo programa „Vokiečių kalba su Hans Hase priešmokyklinėse grupėse“, patyriminio ugdymo projektai ir sveikatos stiprinimo programa „Sveikatos obuoliukai“), suteikiantys nemokamą neformaliojo ugdymo paslaugą šeimoms. Tikslingos partnerystės plėtojimui į ikimokyklinio ir priešmokyklinio ugdymo turinį integruoti komunikavimo ir pažinimo kompetenciją tobulinantys projektai ir veiksmingai teikiama švietimo pagalba.

**Priemonės:**

01.02.01. Stimuliuojančių kalbos ir pažinimo procesų raidą projektų vykdymas.

Numatyta tęsti komunikavimo ir pažinimo kompetenciją tobulinančius projektus, kurie efektyviau stimuliuos vaikų kalbos ir pažinimo procesų raidą („Žaidimai moko“ projektas ir vaikų kalbos sutrikimų prevencijos programos).

01.02.02. Socialinio ir emocinio intelekto lavinimo programų įgyvendinimas.

Emocinių ir socialinių kompetencijų ugdymas plėtojamas bendradarbiaujant specialistams ir tėvams, įgyvendinant socialinių įgūdžių programą „Zipio draugai“, socialinio emocinio intelekto programą „Kimochi“.

01.02.03. Į STEAM veiklas orientuoto projekto vykdymas.

Numatyta parengti ir įgyvendinti vieną projektą, skatinantį vaikus pažinti, tyrinėti, kurti, bendradarbiauti.

01.02.04. Sveikatą stiprinančios programos „Sveikatos obuoliukai“ įgyvendinimas.

Vykdomos programos „Sveikatos obuoliukai“ sveikatinimo veiklos.

**IV SKYRIUS**

**02 TIKSLAS. MATERIALINĖS IR TECHNINĖS APLINKOS GERINIMAS**

Siekiant sukurti modernią ir savitą ugdymo ir ugdymosi aplinką, atitinkančią kintančias materialines, socialines ir technologines sąlygas visuomenėje bei pozityvaus lopšelio-darželio įvaizdžio formavimo, tobulinama ugdymosi aplinka ir infrastruktūra.

|  |  |  |  |  |
| --- | --- | --- | --- | --- |
| **Rezultato vertinimo kriterijaus pavadinimas ir mato vienetas** | **2021-ųjų metų** | **2022-ųjų metų** | **2023-ųjų metų** | **2024-ųjų metų** |
| 1. Atnaujintos lauko edukacinės erdvės (%). | 50 | 15 | 15 |  20 |
| 2. Įsigyta patyriminiam ugdymui (STEAM veikloms organizuoti) priemonių (%). | 25 | 25 | 25 | 25 |
| 3. Įgyvendinti investiciniai projektai (vnt.) | – | – | 1 | 1 |
| 4. Darbuotojų kvalifikacijos tobulinimas (renginių sk.). | 2 | 2 | 2 | 2 |

**V SKYRIUS**

**02 TIKSLUI ĮGYVENDINTI SKIRTI UŽDAVINIAI IR PRIEMONĖS**

**02.01. Uždavinys. Užtikrinti saugias edukacines ugdymo(si) aplinkas.**

Ugdymo proceso kaita skatina nuolat siekti sudaryti sąlygas lankstesnių ikimokyklinio ugdymo organizavimo modelių taikymui, siekiant šeimoms padėti derinti darbo ir šeimos pareigas.

Siekiant atvirumo pokyčiams ir inovacijoms, nuolat atnaujinamos ugdymo(si) priemonės ir aplinka. Atsižvelgiant į ugdymo turinio kaitą, sistemingai papildomos ugdymo(si) priemonės kompetencijų centrų veikloms organizuoti. Tam naudojamos mokymo ir paramos lėšos.

**Priemonės:**

02.01.01. Ugdymo(si) priemonių aplinkai ikimokykliniam ir priešmokykliniam ugdymui įsigijimas.

02.01.02. Edukacinių priemonių įsigijimas (erdvių įrengimas) veikloms organizuoti lauke.

02.01.03. Krepšinio aikštelės modernizavimas.

02.01.04. Žaidimo aikštelių modernizavimas.

**02.02. Uždavinys. Užtikrinti įstaigos funkcionavimą.**

Būtinas finansavimas, siekiant užtikrinti kokybiškas higienines sąlygas. Priežiūrą vykdančios institucijos nurodo, kurias sritis reikia atnaujinti: pastato remonto darbai; lauko priemonių bei įrenginių atitikimas higienos normoms.

**Priemonės:**

02.02.01. Lauko įrenginių įsigijimas ir aplinkos gerinimas.

02.02.02. Teritorijoje esančių pėsčiųjų takų ir įvažiavimo dangos keitimas.

02.02.03. Darbuotojų kvalifikacijos tobulinimas, atsižvelgiant į asmeninį poreikį.

**Veiklos plano priedai**

1. Bendras lėšų poreikis ir numatomi finansavimo šaltiniai.

2. 2022–2024 metų strateginio veiklos plano tikslų, uždavinių, priemonių, priemonių išlaidų ir produkto kriterijų suvestinė.

3. STRAPIS kopija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA SUDERINTA

Lopšelio-darželio tarybos pirmininkas Šiaulių miesto savivaldybės administracijos

Švietimo skyriaus vedėja

Saulius Matuzevičius

2021-11-29 Edita Minkuvienė

 2021-12-